সোমবার বিকেলে পুরানাপৈল বাজারে জনসমাবেশে সরকারের উন্নয়ন চিত্র তুলে ধরেন জয়পুরহাট জেলা আওয়ামীলীগ সাধারণ সম্পাদক এস এম সোলায়মান আলী। তিনি বলেন, ৭৫’ পর ২১ বছর ক্ষমতার বাইরে ছিল আওয়ামীলীগ। ওই ২১ বছর গ্রামগঞ্জের কোন উন্নয়ন হয়নি, রাস্তাঘাট, ব্রীজ কালভার্ট, স্কুল কলেজ হয়নি, মানুষ বিদ্যুৎ পায়নি। ১৯৯৬ সালে বঙ্গবন্ধু কন্য শেখ হাসিনা ক্ষমতায় আসার পর থেকে উন্নয়নের ছোঁয়া লেগেছে প্রতিটি গ্রামে-গঞ্জে। এসব উন্নয়নের ধারবাহিকতা বজায় রাখতে আগামী সংসদ নির্বাচনে নৌকা মার্কায় ভোট দিয়ে আবারও আওয়ামীলীগকে বিজয়ী করার আহবান জানান তিনি, এবং গ্রামে-গঞ্জে সকল জায়গায় সরকারের উন্নয়ন বার্তা পৌঁছে দিতে নেতাকর্মীদের নির্দেশ দেন তিনি।